cyanic-selkie/wikianc huggingface dataset:
Australia yleisurheilun maailmanmestaruuskilpailuissa
Australian ensimmäinen MM-mitalisti ja samalla maailmanmestari oli maratonjuoksun Helsingissä 1983 voittanut Robert de Castella. Seuraavan kerran australialainen palkittiin MM-kultamitalilla Ateenassa 1997, kun aboriginaali Cathy Freeman voitti 400 metrin juoksun. Toisen kultamitalinsa hän voitti Sevillassa 1999. Edmontonissa 2001 Australian ainoa maailmanmestari oli Valko-Venäjää aiemmin edustanut seiväshyppääjä Dmitri Markov. Pariisissa 2003 kultaa voitti 400 metrin aitajuoksussa Jana Pittman, joka otti Rawlinson-nimisenä toisen kultamitalinsa neljä vuotta myöhemmin Osakassa. Toinen Osakan australialainen maailmanmestari oli 50 kilometrin kävelyn voittanut Nathan Deakes. Berliinissä 2009 maailmanmestaruuden voittivat seiväshyppääjä Steven Hooker ja kiekonheittäjä Dani Samuels. Daegussa 2011 ja Lontoossa 2017 kultaa voitti aitajuoksija Sally Pearson. Dohassa 2019 kultaa voitti keihäänheittäjä Kelsey-Lee Barber. Eugenessa 2022 kultaa voittivat keihäänheittäjä Kelsey-Lee Barber ja korkeushyppääjä Eleanor Patterson. Ainoat kolmissa eri kisoissa henkilökohtaisen mitalin saavuttaneet australialaiset ovat 50 kilometrin kävelyssä mitalin vuosina 2011, 2013 ja 2015 ottanut Jared Tallent ja 100 metrin aitajuoksussa mitalin vuosina 2011, 2013 ja 2017 ottanut Sally Pearson.
Johann Adam Hiller
Hiller opiskeli Dresdenissä ja oppi hallitsemaan monien instrumenttien soiton sekä laulun ennen kuin muutti Leipzigiin opiskellakseen lyhyesti oikeustiedettä. Hilleristä tuli aktiivinen toimija Leipzigin musiikkielämässä: hän muun muassa työskenteli vuosina 1781–1785 Gewandhausin konserttien kapellimestarina ja perusti laulukoulun. Hänellä oli myös lyhytaikainen virka Kuurinmaan herttuan hovissa, ja hän lähti tämän jälkeen Breslauhun, josta palasi Leipzigiin. Leipzigissa Hiller toimi vuosina 1789–1800 Thomaskirchen kanttorina (tuomaskanttori). Hillerin säveltämien singspielien joukossa ovat Die Liebe auf dem Lande (1768) ja Die Jagd (1770). Hän sävelsi myös lauluja ja kirkkomusiikkia. Muuhun musiikkituotantoon kuuluu esimerkiksi instrumentaaliteoksia. Lisäksi Hiller tuli tunnetuksi musiikkiaiheisella tutkimuskirjallisuudellaan.
Kadettikunta
Kadettikunta ry on itsenäisen Suomen kadettikouluissa upseerin tutkinnon suorittaneiden upseerien ja Maanpuolustuskorkeakoulussa sekä puolustushaara-, aselaji- ja toimialakouluissa opiskelevien kadettien maanpuolustusaatteellinen yhteisö.
Kadettikunnan nykyinen puheenjohtaja on kenraalimajuri Jari Kallio.
Erik Tysse
Tysse sijoittui ajalla 1.19.11 kuudenneksi kävelyn maailmancupissa 2008 Tšeboksaryssa. Pekingin olympialaisissa hän oli 20 kilometrillä 21:s ja 50 kilometrillä viides ajalla 3.45.08. Berliinin MM-kilpailuissa 2009 hän käveli 20 kilometrillä seitsemänneksi ajalla 1.20.38. Maailmancupissa 2010 hän oli samalla matkalla neljäs.
Ken Page
Kenneth "Ken" Page (s. 20. tammikuuta 1954) on yhdysvaltalainen näyttelijä.
Akseli Kalermo
Kalermo aloitti jalkapallon Kannuksen Urassa. Suomessa hän edusti juniorina myös Kokkolan Pallo-Veikkoja sekä Oulun Luistinseuraa. Kalermo siirtyi OLS:sta kesällä 2013 ruotsalaisen IF Brommapojkarnan juniorijoukkueeseen. Syyskuussa 2014 hän siirtyi italialaiseen Atalanta BC:hen ja pelasi seuran paidassa yhden ottelun Primavera B:ssä. Elokuussa 2015 Kalermo palasi kotimaahansa ja Veikkausliigan Rovaniemen Palloseuraan kauden 2016 loppuun kattavalla sopimuksella. Rovaniemen Palloseuran jälkeen Kalermo pelasi AC Oulussa ja Vaasan Palloseurassa. Vuonna 2019 hän siirtyi Norjan 3. sarjatasolla pelaavaan Brattvågiin ja 2020 liettualaiseen Riteriaihin. Kaudeksi 2023 Kalermo siirtyi Islannin sarjoihin Thór Akureyri:in.
Tom Clancy’s The Division
Juoni
Black Fridayn aikaan New Yorkissa alkaa rahan kautta levitä vaarallinen isorokkopandemia. Tauti, joka kulkee nimellä "Green Poison" (Vihreä Myrkky), tai "Dollar Flu" (Dollariflunssa) aiheuttaa laajamittaista kaaosta, ja Manhattan asetetaan karanteeniin. Kun hallitus menettää otteensa kaupungista, aktivoidaan tavallisen väen joukossa olevat nukkuvat agentit, jotka toimivat Strategisen Kotimaan Divisioonan (Strategic Homeland Division, SHD) tai lyhyesti sanottuna "Divisioonan" palveluksessa. Divisioonan agentit on koulutettu toimimaan itsenäisesti äärimmäisen katastrofin sattuessa, ja heidät määrätäänkin auttamaan JTF:ää, katastrofiapujoukkoja, palauttamaan Brooklyn hallintaan.
Nina Holmén
Siv Nina Anette Holmén (omaa sukua Wärn, s. 29. syyskuuta 1951 Ähtävä) on suomalainen keskipitkien ja pitkien matkojen juoksija.
Holmén voitti EM-kultaa 3 000 metrillä Roomassa 1974 ajalla 8.55,10. Montrealin olympialaisissa 1976 hän oli 1 500 metrillä yhdeksäs. Roomassa juostu Suomen ennätys kesti aina vuoteen 1988. Maastojuoksun MM-kisoissa Holmén oli henkilökohtaisessa kilpailussa kymmenes vuonna 1973 ja hopealla vuonna 1974 ja joukkuekilpailussa hopealla 1973 ja pronssilla 1974.
FS Henri IV (1899)
Valmistus
Alus tilattiin Cherbourgin laivastontelakalta ja sen köli laskettiin 15. heinäkuuta 1897. Alus laskettiin vesille 23. elokuuta 1899 ja se otettiin palvelukseen syyskuussa 1903.
Hautakivisuunnittelija
Hautakiven voi suunnitella myös itse Internetissä.
Työttömyysvakuutusmaksu
Työttömyysvakuutus järjestelmä toimii siten, että palkansaajien ja työnantajien maksamat työttömyysvakuutusmaksut käytetään suoraan ja täysimääräisesti työttömyysturvan, aikuiskoulutusetuuksien sekä palkka- ja eläketurvan rahoittamiseen. Lisäksi niillä rahoitetaan muun muassa koulutuskorvausta ja omavastuumaksuja.
Georges Pompidou
Museo Pompidou-keskus on nimetty hänen mukaansa.
Bente Kvitland
Bente Kvitland (s. 23. kesäkuuta 1974 Trondheim) on norjalainen entinen jalkapalloilija. Hän kuului maajoukkueeseen, joka voitti kultaa vuoden 2000 kesäolympialaisista Sydneystä.
Ohjaspuikkokala
Ohjaspuikkokalan levinneisyysalue kattaa Victoria- ja Tanganjikajärvien vesistöt, Sambesi- ja Okavangojoet sekä Kongojoen vesistön Sambian ja Kongon demokraattisen tasavallan alueella. Se elää kasvillisuuden seassa joissa ja matalissa rantavesissä.
Karula Savijärv
Järven luokittelu ja ekologia
Järvi luokitellaan limnologisesti kovavetiseksi ja eutrofiseksi järveksi (, KE), jossa on keskisuuri virtaus. Siihen on valuma lähistöllä olevasta Kallõtõ järvestä ja sen pohjoisosasta alkavan Tohvri-ojan yhdistyessä Tinu-ojan kanssa muodostuu Valtina-joki, jonka virtaus päättyy Ärnu- ja lopulta Väike Emajõgi -nimiseen jokeen.
Kreikan arkaainen kausi
Kaupunkivaltioiden synty
Yleisen käsityksen mukaan kreikkalaiset kaupunkivaltiot eli polikset kehittyivät 700-luvun eaa. alussa. Tästä on kuitenkin kiistelty, ja muiden mielipiteiden mukaan kaupunkivaltiot saivat alkunsa jo minolaisella kaudella (noin 1700 eaa.) tai vasta kun demokraattinen valtiomuoto otettiin käyttöön (500-luvun eaa. lopulla). Yleisen käsityksen mukaan kaupunkivaltiot, polikset, saivat alkunsa jonkinlaisen yleisen auktoriteetin, kuten kansankokouksen, perustamisen yhteydessä.
Siirtokuntien perustaminen
500-luvun eaa. alkupuolella kreikkalaisten mahdollisuudet perustaa siirtokuntia läntisen Välimeren alueelle vähenivät, kun Karthago alkoi perustaa omia siirtokuntiaan alueelle. Kreikkalaiset suuntasivat tämän vuoksi katseensa Hellespontokselle ja sen takaiselle Mustallemerelle. Alueilla oli hyvät mahdollisuudet maanviljelykseen ja kalastukseen. Aktiivisin siirtokuntien perustaja oli Miletos, joka perusti useita merkittäviä siirtokuntia, muun muassa Kyzikoksen (675 eaa.). Megara puolestaan perusti Byzantionin, Khalkedonin ja Herakleia Pontiken.
Ateena ja demokratian synty
Kleisthenes järjesti uudelleen Solonin aikaisen bulen. Nyt kaikki heimot valitsivat 50 henkilöä näihin tehtäviin. Luultavasti Buleen sekä korkeimpien virkoihin pääsivät vieläkin vain ehdokkaat kahdesta korkeimmasta luokasta. He eivät kuitenkaan voineet enää luottaa saavansa automaattisesti tukea heimoltaan. Syntyperällä ei enää ollut yhtä suurta merkitystä politiikassa.
Kirjallisuus
Lyyrinen runous kehittyi arkaaisella kaudella ja se käsitteli senaikaisen yhteiskunnan teemoja, esimerkiksi politiikkaa, rakkautta tai juhlimista. Lyyrinen runous erosi selvästi aikaisemmasta eeppisestä runoudesta. Nämä runot ovat kuitenkin säilyneet nykypäivään vain katkelmina. Aikakauden merkittäviä runoilijoita ovat muun muassa lyyrikot Sapfo ja Alkaios sekä elegiarunoilija Tyrtaios.
Taide
Taidehistoriassa arkaaisen kauden ensimmäinen vuosisata 600-luku eaa. oli niin kutsuttua orientalisoivaa kautta. Tuolloin kreikkalainen taide sai voimakkaita vaikutteita idästä. Arkaaisella kaudella viitataan taidehistoriassa tätä seuranneeseen varsinaisen arkaaisen kauden taiteeseen orientalisoivan ja klassisen kauden välisellä ajalla noin vuosina 600–480 eaa.
Kaukopuhelu
Automaattiset kaukokeskukset
Automaattiset kaukokeskukset Posti- ja lennätinlaitos (PLL) rakensi vuosina 1955–1980. Ensimmäinen kahden kaupungin välinen automaattinen kaukovalinta saatiin Lahden ja Heinolan välille jo 1951. Verkkoryhmiä oli automatisoinnin valmistuessa 78, mutta kaukokeskuksia 86, koska muutamissa verkkoryhmissä oli useampi kaukokeskus: Tammisaaren verkkoryhmässä kaukokeskuksia olivat Hanko ja Karjaa; Hyvinkään verkkoryhmässä Riihimäki; Porvoon verkkoryhmässä Loviisa ja Mäntsälä; Ruoveden verkkoryhmässä Vilppula; Toijalan verkkoryhmässä Valkeakoski; Kotkan verkkoryhmässä Hamina.
Pikaliikenne
Automatisoinnin esiasteena solmukeskuksia oli liitetty paikallistason ja kaukotason pikaliikenteeseen. Automatisoidun alueen tilaajat pääsivät pikaliikennenumeroilla vielä automatisoimattomien alueiden solmukeskuksiin, joista välittäjät yhdistivät puhelut koko solmualueelle.
Abdulrahman Akkad
Aktivismi Saksassa
Akkad työskenteli Saksan ateististen pakolaisjärjestöjen kanssa ja auttoi monia pakolaisia. Hän esiintyi heidän kanssaan vuonna 2019 Kölnin Pridessä pukeutuneenaan kasvohuntuun eli niqabiin, ja tuki naisia, jotka joutuivat käyttämään kasvohuntua Saudi-Arabiassa ja Lähi-idässä.
Akkad julkaisi videon, jossa hänellä oli LGBT-lippu yllään saksalaisen moskeijan edessä vuonna 2020. Hän esitti solidaarisuutta homoseksuaaleille Lähi-idässä ja muslimimaissa, joissa homoseksuaalisuus on laitonta ja rangaistaan kuolemalla.
Arne Nevanlinna
Nevanlinnan kirjalliseen tuotantoon kuuluvat muun muassa teokset Isän maa, Meidän sota, Harharetkiä Helsingissä ja Fasadin henki eli arkkitehtuurisanastoa ujoille (yhdessä Anja Kervanto Nevanlinnan kanssa). Aiheet ja tyyli vaihtelevat sukukronikasta persoonalliseen jutunkerrontaan ja muisteluun sekä tiukasti kantaa ottavaan asiatekstiin. Hänen tekstinsä pysyvät etäällä sellaisesta paatoksesta, joka liitetään usein varsinkin sota-ajan muisteluteoksiin.
Intia
Maantiede ja luonto
Intiassa virtaa seitsemän suurta jokea: Ganges, Brahmaputra, Yamuna, Godavari, Kaveri, Narmada ja Krishna. Lisäksi Indus virtaa jonkin matkaa Intian puolella matkallaan Tiibetistä Pakistaniin. Valtioon kuuluu myös kolme saariryhmää: Lakkadiivit, Andamaanit ja Nikobaarit sekä Sunderbaanit. Maan korkein kohta on Kanchenjunga 8 598 metriä.
Esihistoria
Epätarkkojen ajoitusten mukaan nykyihmisen edeltäjä, pystyihminen saattoi elää Intiassa noin – sitten Nykyihminen lienee saapunut – sitten, ja pieniä mikroteriä alettiin käyttää noin – sitten. Kivikauden kalliosuojat maalauksineen Bhimbetkassa Madhya Pradeshin osavaltiossa ovat varhaisimpia tunnettuja merkkejä ihmiselämästä nykyisen Intian alueella.
Suurmogulien valtakunta ja siirtomaavallan aika
Suurmogulien kanssa osin samaan aikaan hallitsi suurta osaa maasta Maratha-valtio 1674–1818, jolla oli vallassaan suurin osa Intiaa vuoden 1750 tienoilla. Afgaanien voittoisa sotaretki vuonna 1761 joudutti Maratha-valtion hajoamista. 1700-luvulla Intia oli hajanainen.
Talouskasvua ja jännitteitä
1990-luvulla Intiaa vaivasi terrorismi. Maa oli alkanut vuonna 1989 tosissaan rakentaa strategista ydinasepelotetta salassa. Vuonna 1998 valtaan nousi Atal Bihari Vajpayeen johtama hallitus, jonka merkittävin elementti oli vahvasti kansallismielinen BJP. Vajpayee päätti julistaa Intian ydinasevallaksi keväällä 1998 tekemällä sarjan ydinkokeita Pokhranin alueella nimellä "Operaatio Shakti". Pakistan vastasi pian omalla ydinkoesarjallaan. Intia kehitteli myös strategisia ohjuksia, esimerkiksi keskimatkan Agni-ohjuksen. Vuonna 2007 maat allekirjoittivat sopimuksen, jonka tarkoituksena on pienentää vahingossa alkavan ydinsodan mahdollisuutta.
Talous
pienoiskuva|Merkittävä osa intialaisista työskentelee yhä maaseudun töissä. Kuva [[Tamil Nadun osavaltiosta.]] pienoiskuva|[[Mumbai on Intian talouskeskus.]] pienoiskuva|Talouskasvu ei ole poistanut [[Taloudellinen epätasa-arvo|taloudellista epätasa-arvoa. Kuvassa Mumbain Dharavin slummi.]] pienoiskuva|Intian [[autoteollisuus on yksi maailman nopeimmin kasvavista. Kuvassa Tata Motorsin Nano, maailman halvin auto. ]]
Infrastruktuuri
Intiassa on pulaa puhtaasta vedestä monilla alueilla. Maanviljely käyttää 92 prosenttia vedestä.
Väestö
Suurkaupunkien ympäristöön on syntynyt köyhien asuma-alueita, slummeja. Asuinolot ovat niissä kurjat, taudit leviävät siellä helposti. Suuri osa intialaisista elää hyvin vaatimattomissa oloissa, jopa köyhyydessä ja ajoittain nälässäkin. Nopea väestönkasvu, noin 20 miljoonaa ihmistä vuodessa, hidastaa köyhimmän väestön elinolojen parantamista. Väestöryhmistä eniten on indoeurooppalaisia arjalaisia 72 %, dravideja lasketaan olevan 25 % ja muita 3 %. Intiassa asuu yli sata miljoonaa alkuperäiskansoihin kuuluvaa ihmistä.
Kielet
Hindin lisäksi muita merkittäviä kieliä ovat bengali, tamili ja urdu.
Media ja internet
Toimittajat ilman rajoja on nostanut esille varsinkin ei-englanninkielisten medioiden toimittajien kohtaaman väkivallan maaseudulla. Esimerkiksi Kashmirin alueesta raportoiminen on vaikeaa. .
Holywell Junctionin rautatieasema
Nykytila
Holyheadiin päin kulkeneiden paikallisjunien käyttämä laituri ja sillä oleva asemarakennus ovat edelleen paikoillaan, mutta muut laiturit on purettu. Asemarakennus on käytössä yksityisasumuksena, ja opastinrakennus oli vielä elokuussa 2015 käytössä. Asemarakennus on tason II* suojeltu rakennus, sillä sitä pidetään yhtenä hienoimmista säilyneistä 1800-luvun puolivälissä rakennetuista asemista Walesissa. Opastinrakennus on tason II suojeltu rakennus, sillä se muodostaa yhdessä asemarakennuksen kanssa arvokkaan kokonaisuuden.
AFC Wimbledon
Seuran hallussa on Englannin kaikkien sarjatasojen peräkkäisten tappiottomien sarjaotteluiden ennätys, kun se pelasi helmikuusta 2003 joulukuuhun 2004 78 ottelua häviämättä kertaakaan.
Historia
Kaudella 2004–2005 joukkue voitti jälleen oman sarjansa, ja nousi toisena kautena peräkkäin sarjaporrasta ylemmäksi. Kaudella 2005–2006 sijoitus oli neljäs, mutta kolmas perättäinen nousu jäi haaveeksi joukkueen hävittyä pudotuspelivaiheessa Fisher Athletic FC:lle.
Metsä
Metsät puhdistavat ilmaa sekä tuottavat happea, siksi ne edistävät ihmisten terveyttä. Metsässä ja muissa luontoympäristöissä ajan viettämisen on todettu tukevan ihmisen psyykkistä hyvinvointia.
Metsät eri ilmastovyöhykkeissä
Lämpimän vyöhykkeen seuduilla, joille on kuitenkin ominaista talvi ja lämmin sateinen kesä, pääasiassa Keski-Eurooppa, Japani, Yhdysvaltain itäinen osa, laajoja alueita Kiinassa, kasvaa kesävihreitä lehtimetsiä eli lehtometsiä, joille tyypillisiä puita ovat tammi, vaahtera, pyökki, jalava ja saarni. Lisäksi erityisesti Pohjois-Amerikassa ja Japanissa esiintyy runsaasti havupuita. Maan pintakerros on tavallisesti kuohkeata multaa, ja pintakasvillisuuden muodostavat erilaiset ohutlehtiset ruohot.
Günther Rall
Elämä
pienoiskuva|Günther Rall [[Messerschmitt Bf 109|Bf 109-koneensa äärellä 28. marraskuuta vuonna 1943 saatuaan 250. ilmavoittonsa.]] 28. marraskuuta 1941, saavutettuaan 36:nen ilmavoittonsa, Rall loukkaantui pahoin Rostovin lähellä ilmataistelua seuranneessa pakkolaskussa. Hänen selkänsä murtui kolmesta kohtaa, ja hän palasi yksikköönsä vasta vuoden 1942 elokuussa. JG 52 taisteli tuolloin Kaukasuksella. 3. syyskuuta 1942 Rall saavutti 65:nen ilmavoittonsa ja hänet palkittiin rautaristin ritariristillä. 26. lokakuuta 1942 Rall ampui alas sadannen vastustajansa. Rallin ritariristiin lisättiin tämän johdosta tammenlehvät (Eichenlaub), jotka Adolf Hitler luovutti hänelle henkilökohtaisesti. Huhtikuussa 1943 Rall ylennettiin kapteeniksi ja hän sai komentoonsa hävittäjälaivueen, III./JG 52:n. 12. syyskuuta 1943 Rall saavutti kahdennensadannen ilmavoittonsa ja hänen ritariristiinsä lisättiin miekat (Schwertern). 28. marraskuuta Rallista tuli Walter Nowotnyn jälkeen Luftwaffen toinen 250 ilmavoittoa saavuttanut ohjaaja.
Aura Fest
2018
10.–11.8.2018 Aura Fest järjestettiin jälleen Kupittaanpuistossa. Esiintymässä Tungevaag & Raaban, Vigiland, Pikku G, Nikke Ankara, Reino Nordin, Gasellit, Kube & Evil Stöö, Mäkki, Isac Elliot, JVG, Mikael Gabriel, Tippa, OG Ulla-Maija, Pyhimys sekä Evelina.
2020
Aura Festin 10. juhlavuosi järjestettiin 1.–2.8.2020 Kupittaanpuistossa. 26. kesäkuuta 2020 julkistettiin, että tapahtuman ajankohta siirtyy päivällä eteenpäin. Samalla tiedotettiin, että esiintyjäkaartista jää pois ruotsalainen duo Jubel. Vuoden 2020 Aura Festissa esiintyivät lauantaina 1.8. SANNI, Abreu, Behm, Evelina, Gettomasa, Mikael Gabriel ja Portion Boys. Sunnuntaina 2.8. esiintyivät JVG, Pyhimys, Gasellit, Teflon Brothers, Cledos ja Ida Paul & Kalle Lindroth.
Oblaatti
Oblaatti liittyy sääntökuntaansa koeajan ja lupaustensa kautta, hän ei välttämättä asu sääntökuntayhteisössään tai luostarissaan eikä käytä luostaripukua. Hän voi olla sääntökuntansa jäsen, mutta pysyy maallisessa ammatissaan. Hän osallistuu sääntökuntansa toimintaan (etenkin sen hengelliseen puoleen) ja tukee sitä käytännöllisesti omien mahdollisuuksiensa ja erikoisosaamisensa kautta. Oblaattia sitovat myös tietyt velvollisuudet, muiden muassa hetkipalvelusten rukoileminen.
Sierra Leonen taide
Odelay-yhteisöt
Sierra Leonessa ei kehittynyt erityistä isänmaallista taiteellista perinnettä maan pyrkiessä itsenäiseksi valtioksi ja sen jälkeen. Tosin Sierra Leonen vuoden 1992 vallankaappauksen jälkeen nuorisoyhteisöt eli odelay-yhteisöt aloittivat luomaan taidetta isänmaallisin teemoin. Merkittäviä henkilöitä, joita odelay-yhteisöt kuvasivat, olivat Bai Bureh tai Sengbe Pieh lyhdyissä ja naamioissa. Historiallisten sankareiden kuvaamisen lisäksi myös sotilasjunttahallituksen National Provisional Ruling Councilin johtajia ja symboleita kuvattiin, kuten Valentine Strasseria ja Solomon Musaa.
Hanna Wass
Koulutus ja ura
Wass on kirjoittanut ylioppilaaksi Töölön yhteiskoulusta 1996 ja valmistunut valtiotieteiden maisteriksi Helsingin yliopistosta 2001. Hän väitteli tohtoriksi vuonna 2008. Wassin väitöskirjan nimi on Generations and Turnout: The Generational Effect in Electoral Participation in Finland.
Syväviilto
Haittapuolina ovat itsesuoritetun leikkauksen riskit sekä kohonnut herkkyys saada sukupuolitauteja. Myös hedelmöityskyky, eritoten siemennesteen vieminen naisen emättimeen, on todennäköisesti heikompi.
Fumio Kishida
Poliittinen ura
Kishida valittiin parlamentin alahuoneen edustajaksi ensimmäisen kerran vuonna 1996. Hän on alusta asti edustanut Hiroshiman kaupungin 1. vaalipiiriä.
Poliittisia näkemyksiä
Monien puoluetovereidensa tavoin Kishida on äärikansallismielisen Nippon Kaigi -järjestön jäsen.
Didgorin taistelu
Tausta
thumb|125px|Georgian kuningas Davit IV. Georgian kuningaskunta oli ollut seldžukkien valtakunnan vasallivaltio 1080-luvulta saakka. Kuitenkin 1090-luvulla Georgian energinen kuningas Davit IV kykeni käyttämään hyväkseen seldžukkien sisäisiä levottomuuksia ja länsieurooppalaisten onnistunutta, Pyhälle maalle muslimeja vastaan suuntaamaa ensimmäistä ristiretkeä. Hän perusti suhteellisen vahvan monarkian, järjesti armeijansa uudelleen ja värväsi kiptšakkeja, alaaneja ja jopa "frankkeja" palkkasotureikseen, johtaakseen heidät valloittamaan menetetyt maa-alueensa takaisin ja karkottamaan turkkilaiset ryöstelijät. Davit lakkasi maksamasta veroa seldžukeille vuosina 1096/7, pysäytti turkkilaisten kausittaiset muutot Georgiaan ja valloitti takaisin useita keskeisiä linnoituksia vuosina 1103–1118. Hänen tärkein tavoitteensa oli Tbilisin takaisinvaltaus: Tbilisi oli muinainen georgialainen kaupunki, jota oli hallinnut islamilainen emiraatti yli neljän vuosisadan ajan. Davit aloitti sotatoimet Georgian ulkopuolella, edeten aina Araksin altaalle ja Kaspianmerelle saakka ja terrorisoiden muslimikauppaa koko Etelä-Kaukasiassa. Kesäkuuhun 1121 mennessä Tbilisi oli joutunut georgialaisten piirittämäksi, ja sen muslimieliitti joutui maksamaan Davitille raskasta veroa.
Kärsimys
thumb|[[Michelangelo, Pietà, 1499.]] Kärsimys tai kärsiminen (verbistä kärsiä) on epämukavuuden, tuskan tai kivun tuntemista. Kärsimyksen vastakohta on nautinto tai onnellisuus. Kärsimys voi olla luonteeltaan fyysistä tai henkistä, ja voi olla minkätasoista tahansa. Kärsimyksen kesto ja sen ilmenemisen toistuvuus vaikuttavat kärsimyksen tasoon. Kärsimystä ilmenee tuntemiskykyisissä olennoissa.
David Miliband
Elämäkerta
Miliband valittiin parlamenttiin vuonna 2001 ja nuoremmaksi ministeriksi opetusministeriöön kesäkuussa 2002. Vuoden 2004 lopulla hän pääsi pääministerin avustajaksi (Cabinet Office Minister) ja vuoden 2005 vaalien jälkeen kuntien ja paikallishallinnon ministeriksi varapääministeri John Prescottin alaisuudessa.
Johannes Bayer
thumb|Tähdistö [[Orion (tähdistö)|Orion Bayerin Uranometriassa]] Johannes (tai Johann Bayer (1572–1625) oli saksalainen tähtitieteilijä. Vuonna 1603 Bayer julkaisi 51-lehtisen tähtikartan Uranometria. Nimet, jotka hän antoi latinalaisin ja kreikkalaisin kirjaimin tähdille, ovat vieläkin pääosin käytössä.
Ikosaedri
Säännöllistä ikosaedriä käytetään useissa roolipeleissä noppana. Silloin sitä voi kutsua myös nimellä d20, joka tarkoittaa, että siinä on kaksikymmentä tahkoa. Tunnetuin roolipeli jossa on ikosaedrin muotoinen noppa lienee Dungeons & Dragons.
Säynätsalon vaneritehdas
thumb|Jyväskylän vaneritehdas ja kuitulevytehdas thumb|Entinen kuitulevytehdas (nyk. Teollisuustalo) Säynätsalon vaneritehdas oli UPM-Kymmene-konserniin kuuluva vaneritehdas Jyväskylään kuuluvassa Säynätsalon saaressa. Tehdas oli viralliselta nimeltään UPM-Kymmene Oyj, Jyväskylän vaneritehdas. Aiemmin tehdas oli tunnettu nimillä Schauman Wood Oy, Säynätsalon vaneritehdas, Enso Gutzeit Osakeyhtiö, Parviaisen tehtaat ja Joh. Parviaisen tehtaat. Samalla tehdasalueella toimi aiemmin talotehdas sekä Säynätsalon kuitulevytehdas (Karl Gustaf Stigzelius 1945–47). Henkilöstöä tehtaalla oli noin 310 ja tuotantokapasiteetti noin 120 000 m³ pinnoitettua ja pinnoittamatonta kuusi- ja koivuvaneria vuodessa. Vuonna 1913 perustettu tehdas oli Suomen vanhimpia ja pisimpään toimineita vaneritehtaita. 21. heinäkuuta 2020 UPM-Kymmene ilmoitti tehtaan pysyvästä sulkemisesta. Tehdas suljettiin 31. heinäkuuta 2020.
Juho Hänninen
Menestystä IRC-sarjassa, SWRC-sarjassa ja rallin EM-sarjassa
Vuonna 2009 Hänninen ajoi Intercontinental Rally Challenge (IRC) -rallisarjaa, jossa ajavat myös muun muassa Didier Auriol ja Freddy Loix. Vuonna 2009 Hänninen ajoi Suomen MM-rallissa N-ryhmän luokkavoittoon.
WRC
Hänninen toimi kaudella 2020 Jari-Matti Latvalan kartanlukijana muutamissa ralleissa.
Kypriako maliaro
Ulkonäkö
Rotu kuuluu ns. bichon-tyyppiin mutta muistuttaa karvapeitteensä vuoksi toisinaan myös hollanninrottakoiraa ja vehnäterrieriä. Siitä on kolme eri kokoa: pieni on alle 32 cm, keskikokoinen 32–38 cm ja iso 39–45 cm. Kaikki värit sallitaan.
Washington Place
Asunnon rakennutti kapteeni John Dominis omaksi asunnokseen. Arkkitehtinä toimi Isaac Hart ja se noudattaa uuskreikkalaista tyyliä. Valmistuessaan vuonna 1847 rakennus oli yksi Honolulun suurimmista ja hallitsi paikallista kaupunkikuvaa.
Ruunivoikko
Ruunivoikko on hevosen voikkogeenin haalistama ruunikkoväri. Ruunivoikko muistuttaa melko paljon ruunihallakkoa, mutta nämä värit aiheuttavat erilliset geenit. Ruunivoikon ja hallakon erottaa toisistaan muun muassa siten, että hallakolla on aina siima (joka tosin ruunivoikollakin saattaa joskus olla), kauttaaltaan hieman runkoa tummempi pää sekä yleensä selkeän kaksiväriset jouhet. Ruunivoikon peitinkarva on tavallisesti vaaleanruskea, mutta siinä on yleensä vivahdus keltaista, nokisella tummalla ruunivoikolla jopa vihertävänkeltaista. Ruunikoiden tapaan ruunivoikon jalat ovat etupolvesta ja kintereestä alaspäin mustat, samoin hevosen harja- ja häntäjouhet.
Samankaltaisia värejä
Ruunivoikko voi olla vaikea erottaa esimerkiksi vaaleasta ruunikosta tai ruunihallakosta, nokisuuden tummentamat ruunivoikot myös tummista ruunikoista.
Scatman Crothers
Crothers palkittiin Saturnilla 1980-luvulla parhaasta miessivuosasta elokuvassa The Shining – Hohto ja hänelle on myös annettu oma tähti Hollywood Walk of Fameen. Hän myös työskenteli Clint Eastwoodin kanssa elokuvassa Bronco Billy ja oli pienessä sivuosassa menestyselokuvassa Yksi lensi yli käenpesän. Crothersin viimeiseksi rooliksi jäi Jazz animaatioelokuvassa The Transformers: The Movie. Hän kuoli keuhkosyöpään.
Jaksoittaisen tasapainon malli
Jaksoittaisen tasapainon malli eli punktualismi on evoluutiomalli, jonka mukaan kehitys voidaan jakaa pitkiin suvantovaiheisiin, jolloin muutosta ei juurikaan tapahdu, ja lyhyisiin nopean kehityksen pyrähdyksiin. Suurin osa suvullisesti lisääntyvistä lajeista säilyy pitkiä aikoja muuntumattomina. Kun lajien ilmiasussa tapahtuu muutosta, niin muutos tapahtuu melko nopeasti, esimerkiksi lajiutumisen kautta.
Tanskan kansankirkko
Tanskan kansankirkko on Tanskan evankelis-luterilainen valtionkirkko. Siihen kuuluu noin 74,7 prosenttia tanskalaisista, ja se on Tanskan, Färsaarten ja Grönlannin suurin kristillinen kirkko. Tanskan kirkkoministerillä on ylin hallinnollinen valta kirkossa, ja lainsäädäntövalta on Tanskan parlamentilla eli kansankäräjillä (Folketinget).
Tridentiininen messu
Offertorium
Tämän osan aikana pappi valmistaa ehtoollisaineet, leivän ja viinin, sekä rukoilee valmistavia rukouksia.
Canon
Tämä on tridentiinisen messun ydinosa. Siinä tapahtuu katolisen teologian mukaan ehtoollisaineiden eli hostian ja viinin muuttuminen olemuksellisesti Kristuksen ruumiiksi ja vereksi (transsubstantiaatio). Samalla tapahtuu messu-uhri, Kristuksen Golgatalla antama ristinuhri nykyistyy eli tulee uudelleen läsnä olevaksi. Pappi toimii ikään kuin Kristuksen sijaisena uhraten itsensä uudelleen. Seurakuntalaiset polvistuvat kaanonin lukemisen ajaksi.
Päiväkumpu
Väestö
Päiväkummun väkiluku on hiljattain kasvanut 1980-luvulta 2010-luvulle saakka. Vuonna 1980 Päiväkummussa oli asukkaita 1 653, ja vuonna 1990 hieman enemmän, 1 741. Vuoteen 2000 mennessä väkiluku oli kasvanut suhteessa enemmän, kun siellä asui jo 3 349 ihmistä. Vuonna 2010 väkiluku oli 4 138 eli vain hieman suurempi. 2010-luvulla väkiluku kääntyikin hiljaiseen laskuun, kun vuonna 2015 asukkaita oli enää 4 018.
Liikenneyhteydet
Alueen joukkoliikenne toimii bussien varassa. Kaksi linjaa perustuu liityntäliikenteeseen Koivukylän ja Tikkurilan asemille, kun taas yksi on Helsingin Hakaniemeen kulkeva seutulinja. Eteläisestä Päiväkummusta on noin kaksi kilometriä etäisyyttä Koivukylän rautatieasemalle, kun taas kaupunginosan pohjoisemmasta osasta on saman verran Rekolan asemalle.
Jonathan Davidsson
Seuraura
Tri-City Storm varasi Davidssonin 193. pelaajana USHL:n varaustilaisuudessa 2015. Hän ei kuitenkaan siirtynyt joukkueeseen, vaan teki saman vuoden heinäkuussa kaksivuotisen sopimuksen Djurgårdenin SHL-joukkueen kanssa. Samana päivänä Davidssonin sovittiin siirtyvän kaudeksi 2015–2016 lainalle sarjatasoa alemmas HockeyAllsvenskan-joukkue Asplöven HC:hen. Häntä ei varattu NHL:ään vielä kesän 2015 varaustilaisuudessa, mutta Davidsson osallistui samana kesänä myöhemmin kuitenkin Washington Capitalsin kehitysleirille. Hän ehti pelata kaudella 2015–2016 Asplövenissä yhdeksän ottelua ilman tehopisteitä, kunnes Davidsson palasi Djurgårdeniin. Hän pelasi pääasiassa seuran J20-junioreissa, joiden sisäisen syöttöpörssin voiton Davidsson jakoi David Bernhardtin kanssa ja sijoittui sisäisessä pistepörssissä neljänneksi tehoilla 9+28=37. Pudotuspeleissä hän jakoi joukkueen sisäisen maalipörssin voiton Axel Jonsson Fjällbyn ja Johan Järlefeltin kanssa neljällä osumallaan. Davidsson voitti kauden päätteeksi J20 SuperElitin mestaruuden. Hän pelasi kauden aikana SHL:ssä 12 runkosarjaottelua ilman tehopisteitä. Davidsson sai tililleen ensimmäisen SHL-ottelunsa 24. marraskuuta 2015 vieraissa MODO Hockeyta vastaan. Hän jäi ottelussa kuitenkin ilman peliaikaa. Davidsson sai ensimmäiset jääaikansa SHL:ssä seuraavassa ottelussaan 29. marraskuuta 2015 vieraissa Malmö Redhawksia vastaan. Hän sai ottelussa peliaikaa 10.52 minuuttia.
Muuta
Davidssonin pikkuveli Marcus pelaa hyökkääjänä Jonathanin joukkuetoverina Ässissä. Marcuksella on Buffalo Sabresin NHL-varaus kesältä 2017.
Mustanvoikko
Geneettinen tausta
Voikkotekijän sijainti hevosen genomissa julkistettiin vuonna 2003, ja nykyään saatavilla on voikkotekijän ilmaiseva DNA-testi. Tämän ansiosta hevosenomistajat voivat vahvistaa "piilossa olevia" voikkovärityksiä kuten mustanvoikkoja, tummia voikkoja ja ruunivoikkoja sekä esimerkiksi kimoutumisen valkaisemia voikkovärityksiä.
Yhdistetyn Continental Cup 2017–2018
Yhdistetyn Continental Cup 2017–2018 alkoi 15. joulukuuta 2017 Yhdysvaltojen Steamboat Springsissä ja päättyi 11. maaliskuuta 2018 Venäjän Nižni Tagilissa. Kaudella tuli ensimmäistä kertaa mukaan naisten kilpailuja joita oli tarkoitus olla kuusi, mutta kaksi kilpailua peruttiin. Miesten kilpailuja oli seitsemäntoista. Naisten ensimmäisen kokonaiscupin voitti venäläinen Stefanija Nadimova, ja miesten cupin itävaltalainen Thomas Jöbstl.
Venäjän–Persian sota (1804–1813)
Tausta
Katariina Suuren kuoleman jälkeen Venäjän johtoon nousi Paavali I. Vuonna 1801 hän lakkautti Georgijevskin sopimuksen ja liitti Kartli-Kakhetin suoraan Venäjän alaisuuteen. Tällä välin surmatun Agha Muhammad Šahin seuraaja Fath Ali Šah esitti turhaan protesteja Persian suvereeniudesta Georgiassa. Häntä Venäjän valtaistuimella seuranneella Aleksanteri I:llä oli vielä suuremmat tavoitteet Kaukasuksen suunnalla. Maaliskuussa 1802 Aleksanteri kertoi ministereilleen tavoitteenaan olevan Venäjän rajan siirtäminen Kura- ja Araksjoille. Tavoitteensa toteuttamaan keisari asetti georgialaistaustaisen kenraali Pavel Tsitsianovin.
The Sonics
Historia
Toisen albuminsa Boom yhtye levytti seuraavana vuonna, ja kolmas levy Introducing the Sonics ilmestyi vuonna 1967. Klassisen kokoonpanon viimeiseksi singleksi jäi "Anyway the Wind Blows". Paikallinen muusikko Jim Brady osti tämän jälkeen oikeudet yhtyeen nimeen ja jatkoi levyttämistä 1970-luvun alkupuolelle.
Ville Vallgren
Taiteilijantyön ohella Vallgren oli tunnettu seuramies ja herkkusuu sekä aktiivinen kirjoittaja.
Art nouveau, pienoisveistokset ja käyttöesineet
Vuonna 1893 hän osallistui Mars-kentän salongin näyttelyyn muun muassa pienoisveistoksilla Kurjuus, Lohdutus, Kuolema ja Jälleensyntyminen. Hän oli valinnut näyttelyyn kokoelman pronssiin valettuja pienveistoksia: tuhkauurnia, kyynelpulloja, maljakoita sekä pieniä ryhmä- ja henkilökuvia. Esillä olleet teokset myytiin ulkomaisiin kokoelmiin. Vallgren oli lähettänyt teokset taideteollisuusosastolle, mutta näyttelyn komissaarina toiminut Auguste Rodin ihastui teoksiin niin, että siirsi ne veistososaston parhaimmille paikoille. Suosio oli valtava, ja kaikki teokset myytiin.
Half-Life 2: Episode One
Juoni
Kun Gordon herää, Dog kaivaa hänet esille, minkä jälkeen Gordon kohtaa Alyxin. Kolmikko ottaa monitorin kautta yhteyden Eli Vanceen ja Isaac Kleineriin, jotka kertovat Linnoituksen reaktoriytimen olevan räjähdyspisteessä, sillä edellisessä pelissä Gordon tuhosi pimeän fuusioreaktorin ja täten aiheutti Linnoitukselle vakavia rakenteellisia vaurioita. Koska Kleinerin mukaan reaktoriytimen räjähdys voisi tuhota koko Kaupunki 17:n, Gordon ja Alyx päättävät palata takaisin Linnoitukseen ja estää reaktoriytimen romahtamisen. Eli vastahakoisesti suostuu tähän, sillä reaktoriytimen stabilisointi voisi pelastaa Kaupunki 17:n asukkaat, jotka ovat suorittamassa laajamittaista evakuointioperaatiota pahoin rauniotuneesta kaupungista.
Gordon ja Alyx pakenevat Linnoituksesta panssarijunan kyydissä, mutta juna suistuu pois raiteilta. Kaksikko joutuu vaeltamaan lukemattomien zombien valtaaman tunnelin ja maanalaisen pysäköintihallin läpi, minkä jälkeen he saapuvat maanpinnalle. Kaupungin kaduilla he huomaavat, että Isaac Kleiner on ottanut yhteyden kaupungin asukkaisiin aikaisemmin tohtori Breenin käytössä olleiden propagandamonitorien kautta. Lähetyksessä Kleiner kehottaa kaupunkilaisia poistumaan välittömästi Kaupunki 17:sta ja hankkimaan jälkikasvua sekä paljastaa, että pimeän fuusioreaktorin räjähtämisen seurauksena Combinen viestintäyhteydet Maahan ovat katkenneet siten, ettei Combine kykene kaukosiirtämään uusia sotajoukkoja Maahan muista ulottuvuuksista tai edes kommunikoimaan näiden kanssa.
Episode One päättyy cliffhanger-tyyliseen loppuratkaisuun. Pelin juonen tapahtumat jatkuvat seuraavassa lisäosassa, Half-Life 2: Episode Twossa.
Saltaatio
Saltatio (Latina, saltus, "hyppy") tarkoittaa yhtäkkistä muutosta sukupolvesta seuraavaan, eli että mutaation kautta syntyy vanhemmistaan erittäin paljon poikkeava "toiveikas hirviö" (engl:hopeful monster), joka uuden ominaisuutensa avulla menestyy. Käsitettä on käytetty kuvaamaan ei-jatkuvaa muutosta esimerkiksi lajiutumisessa. Käsityksen katsotaan kuitenkin olevan yhteensopimaton normaalin evoluutioteorian kanssa: Saltaatiota ei yleensä pidetä evoluution toimintatapana.
Kvalifioitu tuottamus
Kvalifioitu tuottamus tarkoittaa sitä, että tietyssä rikoksessa tekijän syyksiluettavuuden asteen tulee olla vähintään tahallisuus tai törkeä huolimattomuus.
Nuclei Armati Rivoluzionari
Historia
NAR:n perustajajäsenistä Anselmi kuoli 6. maaliskuuta 1978, kun röystön kohteena ollut asekauppias ampui hänet. Valerio Fioravanti jäi kiinni 5. helmikuuta 1981 haavoituttuaan vaikeasti ammuskelussa karabinieerien kanssa ja soitettuaan itselleen ambulanssin. Cristiano Fioravanti pidätettiin 8. huhtikuuta 1981, jolloin hän ilmiantoi ryhmän muut jäsenet. Alibrandi kuoli 5. joulukuuta 1981 ammuskelussa poliisin kanssa. Ampumavälikohtauksessa haavoittunut Mambro vangittiin sairaalasta 5. maaliskuuta 1982. Vale kuoli ammuskelussa poliisin kanssa 5. toukokuuta 1982, virallisen tiedon mukaan ammuttuaan itsensä.
@450
thumb|@450-laajakaistaverkon logo.
Ensimmäisen vaiheen tekniikkaa
Lisäantenneja on eri käyttötarkoituksiin periaatteessa kolmea päälajia: kannettavan tietokoneen näyttöön kiinnittyvä malli, magneettijalalla varustetut piiska-antennit ja yagi-tyyppiset TV-antenniputkeen kiinnitettävät suunta-antennit. Paras antennivahvistus, n. 11 dB, saavutetaan suunta-antenneilla, mutta parhailla piiska-antenneilla (joilla etuna suuntausongelman puuttuminen) saavutetaan myös luokkaa 9 dB antennivahvistus. Lisäantenneina 450 MHz:n alueella voi käyttää mainiosti myös vanhoja NMT450-antenneja. Kuten tavallista radiotiellä, paras signaali löytyy usein liikuttelemalla antennia lyhyitäkin etäisyyksiä, jolloin antenni voi poimia jonkin edullisen heijasteen. OFDM-tekniikan vahvuuksia oli, että se voi käyttää hyväkseen heijasteita tehokkaasti. Lähetettävä signaali ristipolarisoitu, joten on käytännössä yhdentekevää mihin asentoon (vaaka/pysty) esimerkiksi yagi-antennin asentaa. Huomioi antennia ostaessasi että antenniliittimet eivät välttämättä sovi käyttämääsi laiteeseen ilman erillistä adapteria. Liittimiä on useita erilaisia: SMA, SMAf, SSMBs ja SSMB.
Venäjän–Persian sota (1826–1828)
Venäjän–Persian sota oli vuosina 1826–1828 käyty sota Venäjän keisarikunnan ja qajarien Persian välillä. Sota edelsi nöyryyttävään Golestanin rauhaan päättynyt vuosien 1804–1813 sota, jolloin Persia menetti Jerevania lukuun ottamatta alueensa Araksjoen pohjoispuolella. Rauha oli epäsuosittu ja brittien tukema Persian šaahin poika Abbas Mirza johti persialaiset uuteen sotaan vuonna 1826. Alkumenestyksen jälkeen sota päättyi kuitenkin entistä epäedullisempaan Turkmantšain rauhan vuonna 1828, jonka myötä Persia menetti myös Jerevanin.
Seuraukset
Helmikuussa 1828 Persia ja Venäjä solmivat sodan päättäneen Turkmantšain rauhan. Rauhansopimus oli Persian kannalta huonompi kuin edellinen Golestanin rauha. Persia menetti nyt myös sen vielä tähän asti hallitseman Armenian ja kaikki alueet Araksjoen pohjoispuolella olivat nyt Venäjän käsissä. Sopimukseen kuului myös 20 miljoonan ruplan sotakorvaukset ja toimintavapaus venäläisille kauppiaille Persiassa. Myöhemmin muut Euroopan valtiot vaativat saman tapaisia etuoikeuksia itselleen, mikä heikensi Persian suvereeniutta. Rauha sai myös väkivaltaisen loppunäytöksen, kun väkijoukko surmasi rauhanehtojen täyttymistä Teheraniin valvomaan saapuneen venäläisen Aleksandr Gribojedovin 30. tammikuuta 1829. Uudelta sodalta vältyttiin Fath Ali Šahin lähetettyä anteeksipyynnön lähetystönsä mukana Pietariin. Voitettuaan persialaiset Paskevitš johti joukkonsa sotaan Turkin osmaneja vastaan. Adrianopolin rauhassa turkkilaiset luopuivat persialaisten tapaan alueistaan Kaukasuksella ja Venäjä oli näin vakiinnuttanut oman asemansa alueella.
Russell Mark
Russell Mark (s. 25. helmikuuta 1964) on australialainen haulikkoampuja, maailmanmestari ja olympiavoittaja.
Patayan kulttuuri
Patayan kulttuuri oli vuosina 700–1550 Pohjois-Amerikan lounaisosissa vallinnut intiaanikulttuuri. Patayan ihmiset olivat liikkuvia metsästäjä-keräilijöitä, eivätkä he rakentaneet suuria rakennelmia. Kulttuuri levittäytyi osiin Kaliforniaa, Kalifornian niemimaata ja Arizonaa, Coloradon jokilaaksoon ja ympäröiville ylängöille pitkin Grand Canyonia. Lähinaapuri oli hohokam keskisessä ja itäisessä Arizonassa.
Pentti Roiko-Jokela
Henkilöhistoria
Metsäntutkimuslaitoksen Rovaniemen tutkimusaseman puuntuotostutkija hän oli 1974–1982, vt. johtava tutkija 1978–1979 ja johtaja 1982–1984, Metsähallituksen suunnitteluosaston metsäneuvos 1984–1987, tuotanto-osaston osastonjohtaja 1987–1992, va. ylijohtaja 1990, kiinteistöasioiden, kiinteistöpalveluiden ja omaisuuspalveluiden johtaja 1992–1998 ja kiinteistöjohtaja 1999–2005. Hänellä oli myös useita asiantuntija- ja luottamustehtäviä. Metsämiesten Säätiön hallituksen puheenjohtajana hän toimi 1995–2010. Metsäneuvoksen arvonimen Roiko-Jokela sai 2010.
Aateli
Englanti
Brittiläinen aatelisto ei Manner-Euroopan tapaan muodosta erillistä tarkasti rajattua säätyä, vaan aatelisarvo on vain suvun päämiehellä, jolla oli paikka parlamentin ylähuoneessa, jos kyse on ylhäisaatelista. Aatelistolla ei ollut (eikä ole) samanlaisia erioikeuksia kuin monissa muissa maissa, vaan aatelin vahva asema perustui maaomaisuuteen. Sukutila pyrittiin pitämään jakamattomana, joten perinnönjaossa osa pojista jäi vaille maata ja hakeutui armeijan, laivaston tai kirkon tehtäviin. Tästä seurasi, että eri arvoasemassa olevat saattoivat aivan luonnollisesti seurustella keskenään. Tässä on suuri ero mannermaisiin tapoihin verrattuna.
Ranska
Aatelin erioikeudet olivat laajimmillaan 1700-luvun loppupuolella, jolloin aatelin ei tarvinnut maksaa valtion välittömiä veroja, tienpitomaksuja eikä sillä ollut virkamiesten majoitusvelvollisuutta. Sillä oli kuitenkin veronkanto-oikeus (seigneur) ja lähes täydellinen yksinoikeus ylempiin virkoihin. Aateliin oli lisäksi vaikea päästä, vaikka varallisuutta olisi ollut. Ranskalainen aatelinen ei saanut seurustella alempiarvoisen väestön kanssa eikä osallistua liikeasioihin. Eräs englantilainen ihmetteli Ranskan-matkallaan, miksi korkea-arvoinen ranskalainen aatelinen ei voinut ruokailla tuntemiensa suurtalonpoikien kanssa, kun tällainen oli Britanniassa aivan tavallista.
Yleisurheilun GP-kisat 2021
Jyväskylä
Jyväskylän GP-kisat järjestettiin 2. kesäkuuta 2021. Yleisön suosikkiurheilijaksi valittiin Elmo Lakka.
Espoo
Espoon GP-kisat järjestettiin 10. kesäkuuta 2021. Yleisön suosikkiurheilijaksi valittiin Viivi Lehikoinen.
Joensuu
Joensuun GP-kisat järjestettiin 14. heinäkuuta 2021. Yleisön suosikkiurheilijaksi valittiin Mikko Paavola.
Aateli
Suomen aateli 1800-luvulta lähtien
Ritarihuonejärjestys (156/1918, muutoksineen 1919) on yhä voimassa oleva laki. Ritarihuonejärjestyksessä on mainittu seuraavat luokat:
Venäjä
Venäjällä olivat käytössä seuraavat aatelisarvot:
Lauri Johansson
Johanssoniin kohdistunut murhayritys
Tapausta käsiteltiin Espoon käräjäoikeudessa, ja turvatoimet olivat poikkeuksellisen tiukat. Lämsä tuomittiin yhdeksäksi vuodeksi vankeuteen murhan yrityksestä ja tuhotyöstä. Risto Jussi Lallo sai osallisena yhdeksän vuotta vankeutta. Syyttäjä oli vaatinut rangaistusta myös kolmannelle miehelle, jonka epäiltiin olleen Lämsän ja Lallon toimeksiantaja. Hänen syytteensä oikeus hylkäsi.
Sami Huhtimon murha
Johansson kiisti teon kokonaisuudessaan käräjäoikeudessa. Oikeuskäsittelyn aikana suoritetun mielentilatutkimuksen mukaan hän oli alentuneesti syyntakeinen.
Heinäkuussa 2003 hovioikeus kumosi Jani Jokisen ja Vesa Kososen tuomiot. Johanssonin elinkautinen tuomio täydessä ymmärryksessä tehdystä murhasta pysyi ennallaan.
Amfetamiinikauppa
Joulukuussa 2002 Helsingin hovioikeus kovensi Johanssonin ja Jokisen tuomion kahdeksaksi vuodeksi vankeutta. Natusen tuomio koveni seitsemäksi vuodeksi vankeutta.
Kahden henkirikoksen tunnustus medialle
Pari viikkoa katoamisen jälkeen poliisi pidätti ja vangitsi Johanssonin ja hänen kumppaninsa henkirikoksesta epäiltynä. Molemmat vapautettiin näytön puutteessa. Johanssonin Alibille antamien tunnustusten vuoksi poliisi ryhtyi tutkimaan kumpaakin tapausta uudelleen. Helmikuussa 2008 poliisi aloitti suuretsinnät metsäalueella Uudellamaalla Jari Aaltosen ruumiin löytämiseksi. Johansson kävi useasti poliisin kanssa etsintäalueella, metsäalueella Uudellamaalla, mutta ei muistanut tarkkaa hautapaikkaa. Poliisi lopetti Aaltosen ruumiin etsinnät tuloksettomina toukokuussa 2008.
Hallakkoväri
Geenin vaikutus pohjaväriin
Hallakkovärin pohjaväri voi olla melkein mikä tahansa mukaan lukien esimerkiksi hopeavärit ja voikkovärit. Käytännössä kuitenkin esimerkiksi hopeanvoikonhiirakko voi olla hyvin vaikea tunnistaa ja tämänkaltaiset usean niin sanotun erikoisvärin yhdistelmät voivat jäädä tunnistamatta, jolleivät hevosen vanhempien tai jälkeläisten värit niitä paljasta. Hallakkogeenille ei toistaiseksi ole yleispätevää geenitestiä, koska hallakkogeeniä ei ole vielä löydetty hevosen genomista vaikka sen värin selkeiden periytymissääntöjen perusteella tiedetäänkin olevan olemassa. Esimerkiksi voikko- ja hallakkovärien erottaminen epäselvissä tapauksissa geenitestillä toisistaan perustuukin voikkogeenin varmistamiseen tai sulkemiseen pois.
Syyksiluettavuus
Suomen rikoslaissa
Armahdus vaikuttaa vain tuomitun rangaistuksen täytäntöönpanoon, ei siihen että rikosta ei katsottaisi tekijänsä syyksi. Armahdettu rangaistus saattaa mahdollisesti edelleen olla merkityksellinen esimerkiksi uusimisvaikutuksen osalta.
Keskiajan tutkimus
Keskiajan tutkimuskeskuksia
Useat yliopistot Suomessa ja maailmalla ovat perustaneet keskiajan tutkimusta tehostaakseen ja eri tutkimusalojen välistä yhteistyötä koordinoidakseen tutkimuskeskuksia, jotka keskittyvät keskiajan tutkimukseen. Koska keskiajan tutkimus on luonteensa puolesta hyvin monitieteinen ala, on tutkimusta välttämätöntä tehdä monien eri oppiaineiden ja tutkimusalojen yhteistyönä.
Alma Söderhjelm
Perhe
Alma Söderhjelmin vanhemmat olivat Suomen prokuraattori Woldemar Söderhjelm ja Amanda Olivia Clouberg. Äidinisä oli kauppaneuvos Carl Gabriel Clouberg. Alman veljiä olivat kirjallisuudentutkijat Werner ja Torsten Söderhjelm sekä hovioikeudenneuvos Karl Harald Söderhjelm. Alma Söderhjelm oli naimaton ja lapseton.
Ura
Söderhjelm syntyi Viipurissa, kävi siellä ruotsalaisen tyttökoulun ja suoritti ylioppilastutkinnon vuonna 1889. Hän opiskeli yleistä historiaa Helsingin yliopistossa ja valmistui filosofian kandidaatiksi vuonna 1893. Vuonna 1895 Söderhjelm matkusti Pariisiin kokoamaan aineistoa Ranskan vallankumouksen aikaista lehdistöä koskevaan väitöskirjaan ja väitteli vuonna 1900 tohtoriksi, kolmantena naisena Helsingin yliopistossa. Väitöskirja oli ensimmäinen osa tutkimuksesta Le régime de la presse pendant la révolution française, ja se käsitteli Ranskan lehdistöä vallankumouksen aikana vuoteen 1794. Toinen, vuoteen 1799 ulottunut osa ilmestyi seuraavana vuonna. Työtä oli Pariisissa ohjannut aihepiirin keskeinen tutkija Alphonse Aulard. Söderhjelmin tutkimusta kiiteltiin Ranskassa ja muualla Euroopassa.
Vuonna 1911 Söderhjelm anoi naisille välttämätöntä erivapautta voidakseen tulla nimitetyksi yleisen historian professuuriin, jonka tiedettiin vapautuvan hänen entisen opettajansa J. R. Danielson-Kalmarin pian eläköityessä. Hänen anomuksensa kuitenkin hylättiin vuoden 1912 lopussa, koska konsistorin jäsenenä professorit joutuivat eräissä yhteyksissä käyttämään myös tuomiovaltaa ja tuolloinen hallitusmuoto salli vain miesten toimia tuomareina. Yliopiston juridisen tiedekunnan vähemmistö olisi ollut valmis antamaan Söderhjelmille oikeuden professuurin siten, että hänet olisi vapautettu virkaan liittyvistä tuomarinvelvollisuuksista. Tämän kuitenkin pelättiin luovan ennakkotapauksen, jonka nojalla Venäjän keisari voisi nimittää Suomeen virkamiehiksi epäpäteviä venäläisiä vapauttamalla heidät osasta virkavelvollisuuksiaan. Tapauksen herättämän huomion vuoksi asetusta muutettiin lopulta siten, että naiset saivat oikeuden professoreina toimimiseen. Siinä vaiheessa Söderhjelmin hakema professuuri oli kuitenkin jo täytetty toisella henkilöllä.
The O2
The O2 on aiemmin Millennium Domena tunnettu suuri viihdeareena Lontoossa. Rakennus avattiin aiemman nimensä mukaisesti vuosituhannen vaihteessa, jolloin siellä juhlittiin uutta vuosituhatta.
Aiheesta muualla
51.50282°N, 0.00312°W
Charles Brandon
Elämä
Syyskuun 7. 1534 Charles Brandon avioitui holhokkinsa, sairaan poikansa kihlatun, viisitoistavuotiaan Catherine Willoughbyn (n. 1519–1580) kanssa.
Vallinoja
Vallinoja on Vantaan kaupunginosa Tuusulan ja Keravan rajalla. Sen naapurikaupunginosia ovat Vierumäki, Leppäkorpi ja Korso. Vallinoja kuuluu Korson suuralueeseen. Vallinojalla asui 1 778 henkeä (1.1.2015).
Liikenneyhteydet
• 633N Rautatientori – Viertola – Leinelän asema – Koivukylä – Korson asema – Vallinoja – Kannisto – Ahjo – Keravan asema
Mongolivaltakunta
Valloitussodat Aasiassa 1211-1224
Ajan myötä eri sukuhaarojen hallitsemat alueet kehittyivät erillisiksi valtakunniksi tai tuhoutuivat. Muutkin pojat saivat alueita hallintaansa, ja valloitukset jatkuivat Tšingis-kaanin kuoleman jälkeen.
Taktiikka
Kaifengin kaupunkiin oli vuonna 1238 pudotettu leijojen avulla lentolehtisiä, joissa ihmisiä kehotettiin antautumaan ja maksamaan lunnaita. Mongolit pyrkivät luomaan kauhua tappamalla kaupungeissa jokaisen elävän sielun, kotieläimet mukaanlukien. Lisäksi he silpoivat ruumiit ja leikkasivat ihmisten korvat mukaansa voitonmerkeiksi, kuten Liegnitzin taistelun jälkeen vuonna 1241. He käyttivät pitkissä piirityksissä ihmiskilpiä, jopa mongoleiksi puettuja paikallisia asukkaita, jotka omat joukot tappoivat nuolillaan.
Kulttuuri
Kublain hallituskaudella tiibetiläinen munkki 'Phags Pa loi osin tiibetin kirjoitusjärjestelmän pohjalta uuden, hänen nimeään kantavan kirjoitusjärjestelmän, jolla piti voida kirjoittaa mitä tahansa kieltä. Sitä käytettiin melko pitkään mongolin kirjoittamiseen ja väliaikaisesti sillä kirjoitettiin joitakin muitakin kieliä. Vuonna 1236 alettiin kääntää Kiinan kirjallisuuden klassikoita mongoliksi.